The Whale Place | LekkeSlaap
The Whale Place bied gerieflike selfsorgverblyf in 'n huis met 4 slaapkamers wat reg op die strand in Witsand geleë is. Dié huis het 'n pragtige uitsig oor die riviermonding, Infanta en die see.
Die huis het slaapplek vir 8 gaste in 4 slaapkamers. Daar is 3 slaapkamers in die hoofhuis, waarvan een 'n en suite-badkamer met 'n stort het. Die ander 2 slaapkamers het toegang tot 'n aparte badkamer met 'n bad, en daar is ook 'n toilet bo. Die vierde slaapkamer is 'n buitewoonstel met 'n badkamer wat 'n stort het. In dié kamer is daar ook 'n yskas en mikrogolf. Twee van die slaapkamers het elk 'n koninggrootte-bed, 1 slaapkamer het 'n koningingrootte-bed en die vierde slaapkamer het 2 enkelbeddens.
Die huis het 'n oopplan-leefarea en 'n braai-area bo met 'n pragtige uitsig oor die see. Die kombuis is met 'n yskas, stoof, oond, mikrogolf en skottelgoedwasser toegerus. Die kombuis het ook 'n toonbank met stoele. Die eenheid het ook 'n wasmasjien. Daar is privaat toegang tot 'n rustige strand waar daar geen openbare voetpaadjies is nie, en dit is nie ver van die hoofswemstrand by Witsand nie.